CELEX: 32012R0501
Language: hr
Date: 2012-06-13 00:00:00
Title: Provedbena uredba Komisije (EU) br. 501/2012 od 13. lipnja 2012. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (镇江香醋 (Zhenjiang Xiang Cu) (ZOZP))

15/Sv. 24
            
            
               HR
            
            
               Službeni list Europske unije
            
            
               96
            
         32012R0501
   
               L 153/4
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 501/2012
   od 13. lipnja 2012.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla ( (Zhenjiang Xiang Cu) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 5. prvi podstavak,
   budući da:
   
               (1)
            
            U skladu s člankom 6. stavkom 2. Uredbe (EZ) br. 510/2006, zahtjev Kine od 16. srpnja 2007. za registraciju naziva
                   (Zhenjiang Xiang Cu) objavljen je u Službenom listu Europske unije
                (2).
         
               (2)
            
            
               Njemačka je dostavila Komisiji prigovor u skladu s člankom 7. stavkom 2. Uredbe (EZ) br. 510/2006. Prigovor je ocijenjen prihvatljivim na temelju točke (c) prvog podstavka članka 7. stavka 3. te Uredbe.
            
         
               (3)
            
            
               Dopisom od 2. kolovoza 2011., Komisija je zatražila od odnosnih stranaka da nastoje postići međusobni dogovor.
            
         
               (4)
            
            
               S obzirom da unutar tri mjeseca nije postignut službeni dogovor između Njemačke i Kine, Komisija bi trebala donijeti odluku u skladu s postupkom predviđenim u članku 15. stavku 2. Uredbe (EZ) br. 510/2006.
            
         
               (5)
            
            Prigovor navodi kako bi registracija
                   (Zhenjiang Xiang Cu) ugrozila postojanje naziva, robnih žigova ili proizvoda, kako je određeno u točki (c) prvog podstavka članka 7. stavka 3. Uredbe (EZ) br. 510/2006, s obzirom da ocat ima manji udio ukupne octene kiseline (4,5 grama) od minimuma (5,0 grama) kojeg propisuje njemački zakon te europska norma EN 13188. S obzirom da je sadržaj octene kiseline presudno mjerilo za kvalitetu octa, podnositelj prigovora vjeruje da bi stavljanje takvog octa na tržište Europske unije bilo zavaravanje potrošača jer bi dovelo do narušavanja tržišnog natjecanja.
         
               (6)
            
            U nedostatku posebnog zakonodavstva Europske unije, ocat s nižim udjelom octene kiseline može se zakonito proizvoditi i stavljati na tržište unutar EU-a kao i uvoziti u Europsku Uniju. Pored toga,
                   (Zhenjiang Xiang Cu) je rižin ocat sa svojim osobitim svojstvima i povezan je s nacionalnom kineskom kuhinjom. Stoga činjenica da se
                   (Zhenjiang Xiang Cu) stavlja na tržište EU-a s minimalnim udjelom octene kiseline od 4,5 grama/100 ml ne može biti prepoznata kao rizik ili pokušaj zavaravanja potrošača kao ni pokušaj ugrožavanja njegove ispravne i tradicionalne uporabe.
         
               (7)
            
            Komisija shvaća kako bi Kina prihvatila da minimalni udio octene kiseline u rižinom octu
                   (Zhenjiang Xiang Cu) ne bude manji od 5,0 grama na 100 ml, čime bi ispunila zahtjev Njemačkih nadležnih tijela i gore spomenutu europsku normu EN 13188. Njemačka je potvrdila da bi ovo riješilo njene nedoumice.
         
               (8)
            
            S ciljem postizanja najvećeg konsenzusa, minimalni udio octene kiseline u octu
                   (Zhenjiang Xiang Cu) bi stoga trebalo postaviti na 5,0 grama/100 ml.
         
               (9)
            
            Imajući u vidu navedeno, naziv
                   (Zhenjiang Xiang Cu) se treba unijeti u Registar zaštićenih oznaka izvornosti i zaštićenih oznaka zemljopisnog podrijetla.
         
               (10)
            
            
               Mjere predviđene ovom Uredbom u skladu su s mišljenjem Stalnog odbora o zaštićenim oznakama zemljopisnog podrijetla i zaštićenim oznakama izvornosti,
            
         DONIJELA JE OVU UREDBU:
   Članak 1.
   Oznaka sadržana u Prilogu ovoj Uredbi upisuje se u registar.
   Članak 2.
   Ažurirani jedinstveni dokument utvrđen je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. lipnja 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 93, 31.3.2006., str. 12.
   
      (2)  SL C 254, 22.9.2010., str. 10.
   PRILOG I.
   Poljoprivredni proizvodi navedeni u Prilogu I. Ugovoru namijenjeni prehrani ljudi:
   
      Skupina 1.8:   ostali proizvodi iz Priloga I. Ugovora (začini itd.)
   
   KINA
   
       (Zhenjiang Xiang Cu) (ZOZP)
   PRILOG II.
   JEDINSTVENI DOKUMENT
   
      UREDBA VIJEĆA (EZ) br. 510/2006
   
   „” (ZHENJIANG XIANG CU)(ZOZP)
   EZ br.: CN-PGI-0005-0630-16.07.2007.
   
      ZOZP (X) ZOI ( )
   
   1.   Naziv:
   
   „” (Zhenjiang Xiang Cu) (ZOZP)
   2.   Država članica ili treća država
   
   Narodna Republika Kina
   3.   Opis poljoprivrednog ili prehrambenog proizvoda
   
   3.1.   Vrsta proizvoda:
   
   
               Skupina 1.8:
            
            
               ostali proizvodi iz Priloga I. Ugovora (začini itd.)
            
         3.2.   Opis proizvoda na koji se primjenjuje naziv iz točke 1.
   
   Zhenjiang Xiang Cu je vrsta fermentiranog rižinog octa; glavna sirovina za njegovu pripremu je ljepljiva riža. On ima osobiti miris i nježni okus. Boja mu je izrazito jaka blještava crveno smeđa prožeta s tamno smeđom. Ima jaki miris po prženoj riži i fermentiranim proizvodima. Okus je intenzivan i blag, profinjen i svjež, kiseo, ali ne oštar, slastan i blago sladak. Ovisno o specifikacijama, ukupna kiselost (na osnovi octene kiseline) kreće se u rasponu od 5,00 g-6,00 g na 100 ml (ne više od 15,50 g), fiksna kiselina (na osnovi mliječne kiseline) 1,20 g-1,60 g na 100 ml, sadržaj dušika iz aminokiselina (na osnovi dušika) 0,12 g-0,18 g na 100 ml, i redukcijskog šećera (na osnovi dekstroze) iznad 2,20 g na 100 ml.
   Ovisno o trajanju skladištenja, Zhenjiang Xiang Cu dijeli se u dvije kategorije, odnosno na „mirisni ocat”, koji je uobičajeni oblik s trajanjem skladištenja dužim od 180 dana, i „zreli ocat”, koji se odnosi na mirisni ocat Zhenjiang s trajanjem skladištenja dužim od 365 dana.
   3.3.   Sirovine
   
   1.   Ljepljiva riža: iz regije Zhenjiang. Ima trajno dobru kvalitetu s izrazitom ljepljivošću i odgovarajućim udjelom jednostavnih bjelančevina. Sadržaj amilopektina može biti do 100 %.
   2.   Pšenične mekinje: od prerađene lokalne pšenice vrhunske kvalitete, bogate hranjivim elementima potrebnim za fermentaciju bakterija octene kiseline.
   3.   Rižina ljuska: od prerađivanja lokalne riže, služi kao nositelj i stvara plinovito okruženje za razvoj i rast bakterija octene kiseline tijekom fermentacije.
   4.   Daqu: potiče rast sojeva, koji proizvode saharozu te se fermentiraju tradicionalnim metodama na podlozi lokalnih vrhunskih sirovina, poput pšenice, ječma i graška.
   5.   Pržena riža: ljepljiva mekana pržena rižina kaša dobivena od vrhunske lokalne riže; to je glavni sastojak osobitog mirisa i boje mirisnog rižinog octa Zhenjiang.
   6.   Voda: čista voda prikupljena u posebnih geomorfološkim strukturama regije Zhenjiang, bogata različitim mineralnim tvarima. Ima blago slatki okus, odgovarajuću tvrdoću i pH vrijednost, primjerenu za fermentiranje octa
   3.4.   Krmivo (samo za proizvode životinjskog podrijetla)
   
   —
   3.5.   Posebne faze proizvodnje koje se moraju odvijati u navedenom zemljopisnom području
   
   Proizvodnja octa Zhenjiang Xiang Cu, uključujući pripremu Daqua i guste juhe od rižinog vina, fermentacija fermentirajuće mase, ekstrakcija octa, parenje i skladištenje/dozrijevanje sirovog octa, mora se odvijati u određenom zemljopisnom području.
   3.6.   Posebna pravila za rezanje, ribanje, pakiranje itd.
   
   Staklene boce koje ispunjavaju higijenske zahtjeve za hranu; vanjsko pakiranje mogu biti kartonske kutije.
   3.7.   Pravila koja se odnose na označavanje
   
   Naljepnica Zhenjiang Xiang Cu mora biti otisnuta i čvrsto pričvršćena na bocu. Glavni detalji na naljepnici uključuju naziv proizvoda (Zhenjiang Xiang Cu), tehnike proizvodnje (čvrsta fermentacija), kategoriju octa (fermentirani ocat), glavne sastojke, neto težina, ime i adresa proizvođača, datum proizvodnje i standardnu oznaku proizvoda.
   4.   Sažeta definicija zemljopisnog područja
   
   Regija Zhenjiang nalazi se na jugoistoku Kine i na južnim obalama rijeke Jangce. Položena je između 31° 37′ i 32° 19′ sjeverne zemljopisne širine te između 118° 58′ i 119° 58′ istočne zemljopisne dužine. Regija se sastoji od gradova Jurong, Danyang, Yangzhong, okruga Dantu, Jingkou i Runzhou te razvojne zone Zhenjiang.
   5.   Poveznica sa zemljopisnim područjem
   
   5.1.   Osobitost zemljopisnog područja
   
   Zhenjiang se nalazi se na jugoistoku Kine, na sjecištu rijeke Jangce i Velikog kanala. Regija ima tipičnu monsunsku klimu s prijelazom iz pojasa tople temperature u suptropski pojas. Prosječni godišnji broj sunčanih sati je 2 050,7 sati, stupanj sunčanih sati je 46,8 %, prosječna godišnja temperatura je 15,4 °C, prosječna vlažnost 77 % te je godišnja količina padalina veća od 1 000 mm. Regija Zhenjiang sastoji se rasprostranjenih niskih brda, plodne poljoprivredne zemlje, zapletene mreže rijeka i velikog broja malih otoka i luka uzduž rijeke; područje je zeleno s ugodnom, svjetlom i vlažnom klimom.
   5.2.   Osobitost proizvoda
   
   Boja Zhenjiang Xiang Cu je izrazito jaka blještava crveno smeđa prožeta tamno smeđom. Ocat ima jaki miris po prženoj riži i fermentiranim proizvodima. Okus je intenzivan, blag, pomalo kiseo radi prisutnosti octene, mliječne, jabučne, jantarne, limunske i glukonske kiseline, ali nije pretjerano oštar. Okus je profinjen i svjež, slastan i blago sladak.
   5.3.   Uzročna povezanost između specifične kakvoće, ugleda ili neke druge značajke proizvoda
   
   Regija Zhenjiang se nalazi na jugoistoku Kine i ima tipičnu monsunsku klimu s prijelazom iz pojasa tople temperature u suptropski pojas. Leži na sjecištu rijeke Jangce i Velikog kanala, u pokrajini s niskim zelenim brdima, plodnim poljoprivrednim zemljištima, zapletenom mrežom rijeka i velikim brojem malih otoka i luka uzduž rijeke. Obiluje poljoprivrednim usjevima poput riže, pšenice, ječma i graška. Činjenica da je regija Zhenjiang vlažna i zelena potiče nastanak i razmnožavanje bakterija octene kiseline. Voda iz brdskih područja i izvora akumulira se u rijeke, jezera i močvarna područja nakon protjecanja kroz kamen i stijene, što ima za posljedicu visoki udio mineralnog materijala i stvara snažni i blago slatkasti okus, koji je najpogodniji za fermentirani ocat.
   Grad Zhenjiang je dugo bio poznat kao „grad u brdskoj šumi i domovina octa”. Stanovništvo Zhenjianga počelo je proizvoditi ocat prije 1 400 godina. Uporaba octa Zhenjiang Xiang Cu počela je za vrijeme dinastije Liang; on se smatrao najboljim rižinim octom u klasičnoj kineskoj medicini i dobio je međunarodnu zlatnu nagradu za vrijeme dinastije Qing. Ocat Zhenjiang Xiang Cu postao je posjetnica grada. U gradu se nalazi gotovo 100 tvornica za proizvodnju octa, a u zraku se osjeća njegov miris te su posvuda prisutne prehrambene navike i kultura hrane povezane s rižinim octom.
   
      Upućivanje na objavu specifikacije
   
   (Članak 5. stavak 7. Uredbe (EZ) br. 510/2006)